PROVEDBENA UREDBA KOMISIJE (EU) 2022/2532

оd 1. prosinca 2022.

o izmjeni Provedbene uredbe (EU) 2017/892 i o stavljanju izvan snage Uredbe (EU) br. 738/2010 i provedbenih uredbi (EU) br. 615/2014, (EU) 2015/1368 i (EU) 2016/1150 koje se primjenjuju na programe potpore u određenim poljoprivrednim sektorima

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezine članke 31., 38. i 54., članak 57. prvi podstavak točke (a) i (c), članak 60., članak 174. stavak 1. točku (d) i članak 223. stavak 3.,

uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (2), a posebno njezin članak 58. stavak 4. točke (a) i (b), članak 62. stavak 2. točke od (a) do (d) i točku (h), članak 63. stavak 5, članak 64. stavak 7., članak 66. stavak 4. i članak 106. stavak 5.,

budući da:

Uredbom (EU) 2021/2115 Europskog parlamenta i Vijeća (3) utvrđuje se novi pravni okvir za zajedničku poljoprivrednu politiku (ZPP) kako bi se poboljšalo ostvarivanje ciljeva Unije utvrđenih u Ugovoru o funkcioniranju Europske unije. Tom se uredbom dodatno utvrđuju ti ciljevi Unije koje treba ostvariti u okviru ZPP-a te određuju vrste intervencija i zajednički zahtjevi Unije koji se primjenjuju na države članice, a državama članicama omogućuje fleksibilnost u izradi intervencija koje trebaju utvrditi u svojim strateškim planovima u okviru ZPP-a za razdoblje od 1. siječnja 2023. do 31. prosinca 2027.

Stoga bi relevantne članke Provedbene uredbe (EU) 2017/892 i relevantne priloge toj uredbi trebalo izbrisati s učinkom od 1. siječnja 2023. Međutim, u skladu s člankom 5. stavkom 4. i stavkom 6. točkom (c) Uredbe (EU) 2021/2117 i u skladu s člankom 104. stavkom 1. točkom (a) podtočkama ii. i iii. Uredbe (EU) 2021/2116 trebali bi se nastaviti primjenjivati u pogledu rashoda nastalih i plaćanja izvršenih za operacije provedene prije 1. siječnja 2023. u okviru programa potpore u sektoru voća i povrća te u pogledu operativnih programa koji se nastavljaju provoditi do kraja, uključujući operativne programe koje su države članice odobrile 2022. u skladu s Uredbom (EU) br. 1308/2013 i Delegiranom uredbom Komisije (EU) 2017/891 (12) prije 1. siječnja 2023.

DONIJELA JE OVU UREDBU:

Članak 1.

Izmjene Provedbene uredbe (EU) 2017/892 i prijelazne odredbe

Članci od 2. do 21. i članci od 25. do 35. Provedbene uredbe (EU) 2017/892 te prilozi od I. do VI. toj uredbi brišu se s učinkom od 1. siječnja 2023.

Međutim, ti izbrisani članci i prilozi nastavljaju se primjenjivati:

(a) u pogledu rashoda nastalih i plaćanja izvršenih za operacije provedene prije 1. siječnja 2023. u okviru programa potpore iz članaka od 32. do 38. Uredbe (EU) br. 1308/2013;